Shkreptima (gazetë)

Shkreptima ishte gazetë atdhetare e publikuar në Kajro 1910-1911. Si gazetë e përjavshme, ajo u botua nga 12 shtatori 1910 deri më 26 mars 1911,Robert Elsie: Histori e letërsisë shqiptare. (përkthyer nga origjinali anglisht “History of Albanian Literature (1995)” nga Abdurrahim Myftiu) Tiranë, 1997 duke dalë gjithsej në 21 numra.Edwin Jacques: The Albanians: an ethnic history from prehistoric times to the present. 1995. F. 298 E nisi të nxjerrë Fazil Toptani, si kryeredaktor i gazetës u emërua gjuhëtari dhe mësuesi Aleksandër Xhuvani.Julian Fakaj: Mbi kontributin e prof. Aleksandër Xhuvanit në fushën e gjuhësisë. Buletini shkencor REALD, vëllimi 4, numër 1, 2018 Shkreptima i kushtonte vëmendje të veçantë çështjeve të gjuhës, letërsisë, kulturës dhe dijes të shqiptarëve. Përveç shkrimeve të Xhuvanit, fletorja pasurohej me artikuj nga bashkëpunëtorë si Luigj Gurakuqi (me pseudonimin Jakin Shkodra), Filip Shiroka (Geg Postripa) dhe Jani Vruho.Hamit Boriçi: Tri kohët e publicistikës së Aleksandër Xhuvanit Gazeta Dita, 11 kallnor 2023

Ajo ishte një nga gazetat e shtypit shqiptar që u botuan në Egjipt në fillim të shekullit XX. Edhe pse Shkreptima doli për një kohë të shkurtër, ajo ndihmoi në zgjerimin dhe zhvillimin e ndjenjës kombëtare te shqiptarët që jetonin në Egjipt dhe, përmes përhapjes së fshehtë (përmes kontrabandës nga doganierët osmanë), edhe brenda Shqipërisë.Ana Toçi: Aleksandër Xhuvani (1880-1961) Arkiva Digjitale Shqiptare

 Ndikimi në Lëvizjen Kombëtare 
Në Shkreptima, në botimin nr. 11, u përfshi një memorandum të hartuar nga kryengritësit që luftonin në malësinë e Shkodrës. Në të theksohej se qëllimi i tyre nuk ishte për plaçkitur apo për të vrarë, por për të luftuar për:
 lirinë e edukimit në gjuhën shqipe dhe me alfabetin kombëtar
 lirinë për të hapur të gjitha shkollat shqipe të mbyllura nga qeveria turke dhe vënien në punë të shtypshkronjave
 botimin e gazetave të ndaluara dhe lirimin e të burgosurve politikë

Memorandumi i Kryengritësve përfundonte me mesazhin: “E gjithë bota e qytetëruar dhe veçanërisht qeveria e perandorisë osmane le ta dijë mirë se të gjithë shqiptarët, gegë e toskë, të krishterë e myslimanë, nuk do ta pushojnë luftën për këto tri kërkesa, derisa qeveria të na i garantojë ato me siguri.”Edwin Jacques: The Albanians: an ethnic history from prehistoric times to the present. 1995. F. 318-319

Gjithashtu, Shkreptima kritikoi ashpër politikën e Xhonturqve, ndërmjet tjerash.

 Letërsia 
 Fjalori Enciklopedik Shqiptar (1985): → Shkreptima

 Shiko edhe 

 Shqiptarët në Egjipt
 Historia e Shqipërisë
 Nacionalizmi shqiptar

 Burime 

Kategoria:Gazeta në Egjipt
Kategoria:Nacionalizëm shqiptar